**VÁNDORBAGOLY DÍJ 2019.**

**Az orosházi Justh Zsigmond Városi Könyvtár gyermekkönyvtára**

A gyermekkönyvtár a könyvtár első emeletén található, heti 40 órát van nyitva. Igény szerint, a csoportos látogatások támogatására nyitva tartási időn kívül is fogadnak iskolásokat és óvodásokat. Nagy alapterülete alkalmassá teszi a csoportos foglalkozások mellett a sok érdeklődőt vonzó programok megszervezésére is. Nagyon jó a kapcsolatuk a környező oktatási intézményekkel, a programok képes beszámolója elérhető a honlap Galéria menüjéből. Óvodásokat elsősorban a drámapedagógia módszereinek alkalmazásával vezetik be az irodalom és a könyvtár rejtelmeibe. Gyakran népszerűsítik az olvasást és intézményüket a könyvtár falain kívül is.

A Könyvtár Kulturális intézmények a köznevelés eredményességéért EFOP-3.3.2-16 pályázatán sikeresen vett részt, ennek folyományaként hét oktatási intézménnyel kötöttek együttműködési szerződést. Ennek keretében valósították meg a „Hagyományos adomány”, a „Jártamban keltemben”, „Játszani is enged…” és a „Megértem” foglalkozás-sorozatokat.

A Gyermekkönyvtárba nagy hangsúlyt helyez arra, hogy a könyvek mellett társasjátékok, bábszínházi kellékek és például X-BOKSZ várja a játszani vágyó kicsiket.

A gyermekkönyvtárosok koordinálják a közösségi szolgálatos diákok munkáját, akiket sikerrel vonnak be a könyvtár rendezvényeinek előkészítésébe, megvalósításába.

Most indították útjára OLVASHÁZA elnevezéssel olvasásra és játékra buzdító akciójukat.

A könyvtárba dolgozó két gyermekkönyvtáros évek óta töretlen lelkesedéssel, újabb és újabb ötletek megvalósításával teszik vonzóvá az olvasást, a könyvtárhasználatot.

Hosszú ideje végzett magas színvonalú szakmai munkájuk elismeréseként vehetik át a Vándorbagoly díjat.

Budapest, 2019. október 19.